Document ID: /fineweb-2-swissfilter-quality_10-filterrobots/filtered/02038.jsonl.gz/2284

Per la giuria è Lardi ida consequentamain ina lunga via, ella persvadia cun radicalitad e virtuositad. Dapi sia furmaziun a Berlin na saja ella betg mo in'appreziada actura da films, mabain era da chasa sin diversas tribunas da teater tudestgas. Il 2012 è Ursina Lardi daventada commembra fixa da la Berliner Schaubühne.
Onns da furmaziun
Ursina Lardi è naschida a Samedan e creschida si en il Puschlav. Suenter emprender da scolasta primara a Cuira, hai tratg ella il 1992 a Berlin. Fin il 1996 ha Lardi studegià a la Scol’auta per l’art da teater “Ernst Busch”.
Premi bain dotà
L'Anè Hans Reinhart è vegnì surdà a Lugano per la 60avla giada, quai en il rom da l’avertura per il quart inscunter da teater svizzer. Il premi è dotà cun 100’000 francs. El vegn surdà da la Societad svizra per la cultura dal teater.
RR novitads 22:00